पाएं अपने शहर की ताज़ा ख़बरें और फ्री ई-पेपरडाउनलोड करें
जम्मू। राजौरी इलाके में तीन युवकों ने एक सैनिक की पत्नी को हवस का शिकार बनाया। महिला बाजार से घर वापस आ रही थी। रास्ते में उसे जबरदस्ती अपने साथ ले गए। एक सुनसान जगह पर तीनों ने उसे शिकार बनाया। पुलिस ने शिकायत पर मामला दर्ज कर लिया है। लेकिन आरोपियों को अभी पकड़ा नहीं जा सका है।
जानकारी के अनुसार 26 वर्षीय महिला जिसका पति सेना का जवान है। वह रविवार शाम को बाजार से घर वापस आ रही थी। रास्ते में उसे गांव के ही तीन युवक मिल गए। उन्होंने बहाने से महिला को अपने साथ लिया। उसके बाद उसे एक जगह पर ले गए। जब महिला ने रास्ते में इसका विरोध किया तो उन्होंने महिला के साथ मारपीट की और उसे जान से मारने की धमकी दी गई। तीनों ने एक सुनसान जगह पर उसे शिकार बनाया और उसे छोड़ कर भाग गए।
महिला ने परिजनों को इसकी जानकारी दी। जिसके बाद पुलिस को शिकायत दी गई। पुलिस ने शिकायत मिलने के बाद महिला की मेडिकल जांच कारवाई। उसके बाद तीनों आरोपियों अजय कुमार, विजय कुमार तथा सुरेश कुमार के खिलाफ एफआईआर नंबर 279 में बलात्कार का मामला दर्ज कर लिया। आरोपियों के घरों में छापे मारे गए। लेकिन वह घरों से भाग गए थे। पुलिस ने उनकी तलाश शुरु कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn